**Likumprojekta**

**„Grozījumi Veterinārmedicīnas likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Veterinārmedicīnas likumā” (turpmāk – likumprojekts) sagatavots, lai pilnveidotu nozari reglamentējošo normatīvo bāzi par to zaudējumu kompensāciju, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā, precizējot dažu normu saturu, lai atvieglotu normatīvā akta izpratni un piemērošanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrija iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma (turpmāk – VML) 34.panta ievaddaļā noteikts, ka epizootijas uzliesmojuma likvidēšanai piešķirtos līdzekļus izmanto Pārtikas un veterinārā dienesta (turpmāk – PVD) iestādes. Tā kā PVD nav pakļautības iestāžu, 34. panta ievaddaļa izsakāma jaunā redakcijā.  VML 35. panta pirmās daļas ievaddaļā arī noteikts, ka dzīvnieku īpašniekam epizootijas uzliesmojuma gadījumā ir tiesības saņemt kompensāciju, ja ir izpildītas dzīvnieku veselības jomu reglamentējošos normatīvajos aktos noteiktās prasības.  Jēdziens “dzīvnieku veselības jomu reglamentējošie normatīvie akti” ir ļoti plašs, tādēļ to nepieciešams precizēt, norādot normatīvo aktu jomas, ko šis jēdziens ietver (piemēram, dzīvnieku apzīmēšana, reģistrācija, dzīvnieku ēdināšana, epizootiju uzliesmojumu un draudu novēršana, ziņošana par dzīvnieku pārvietošanu, par dzīvnieku saslimšanu u.c.). Tāpat ir jāprecizē arī VML 38. panta pirmās daļas ievaddaļa.  VML 35. panta otrās daļas 1. punktu ir nepieciešams papildināt ar nosacījumu, ka kompensāciju izmaksā arī par tiem dzīvniekiem, kas nobeigušies laikā no ziņojuma par epizootijas uzliesmojuma aizdomām saņemšanas līdz brīdim, kad ir pabeigta dzīvnieku piespiedu nokaušana vai nogalināšana. Slimība izplatās strauji, un ir daudz dzīvnieku, kas nobeidzas vēl diagnozes noteikšanas un dzīvnieku piespiedu nogalināšanas laikā. Normatīvie akti par epizootiju uzliesmojumu un draudu novēršanas kārtību paredz, ka epizootijas uzliesmojuma gadījumā ir jānosaka iespējamais slimības ierosinātāja inkubācijas periods un ir jāatsauc šajā periodā no novietnes izvestie dzīvnieki, kā arī, ja dzīvnieki jau nokauti, šo dzīvnieku liemeņi un no liemeņiem pagatavotie dzīvnieku izcelsmes pārtikas produkti, turklāt jāatsauc minētajā inkubācijas periodā no dzīvniekiem iegūtie reproduktīvie produkti – sperma, embriji, olšūnas, olas, u.c. Atsaukšanas process skar pārtikas uzņēmumus, dzīvnieku mākslīgās apsēklošanas komersantus un embriju transplantācijas komersantus, kuriem arī rodas zaudējumi, jo uzņēmumos PVD izņem slimības inkubācijas periodā iepirktos dzīvniekus, to produktus, liemeņus, kā arī sagatavotos dzīvnieku izcelsmes pārtikas produktus. Tādēļ VML 35. pants ir jāpapildina ar nosacījumu, kas nosaka tiesības zaudējumu kompensāciju saņemt arī pārtikas uzņēmumiem, dzīvnieku mākslīgās apsēklošanas komersantam un embriju transplantācijas komersantam.  Likumprojekts ir attiecināms arī uz tiem dzīvnieku īpašniekiem, kas par tādiem kļuvuši atbilstoši Medību likuma 4. panta pirmās daļas nosacījumiem, piemēram, lai ierobežotu tādas infekcijas slimības kā Āfrikas cūku mēris (turpmāk – ĀCM) izplatīšanos un novērstu slimības ierosinātāja nokļūšanu no mežacūkām uz mājas cūkām. Kompensācijas apjomu un kārtību, kādā dzīvnieku īpašnieks piesakās un saņem zaudējumu kompensāciju, nosaka Ministru kabinets.  Līdzīga situācija ir arī valsts uzraudzībā esošu dzīvnieku infekcijas slimību (izņemot epizootijas) uzliesmojuma gadījumā. Tādēļ attiecīgi ir jāpapildina VML 38. pants.  VML 35. panta pirmās daļas 6. punkts ir izslēdzams, jo epizootijas gadījumā nenotiek dzīvnieku vakcinācija.  VML 35. un 38. pantā jāprecizē termini, jo jaunā dzīvnieku veselības tiesību akta (Eiropas Parlamenta un Padomes 2016. gada 9. marta Regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā) 4. pantā noteikts, ka jāpiemēro šādas definīcijas:  1) reproduktīvie produkti ir:  a) mākslīgai pavairošanai paredzēta sperma, ovocīti un embriji,  b) inkubējamas olas.  2) dzīvnieku izcelsmes produkti ir:  a) dzīvnieku izcelsmes pārtika, tostarp medus un asinis,  b) dzīvas gliemenes, dzīvi adatādaiņi, dzīvi tunikāti un dzīvi jūras vēderkāji, kas paredzēti lietošanai pārtikā, un  c) dzīvnieki, kas nav “b” apakšpunktā minētie dzīvnieki un ko paredzēts sagatavot, lai dzīvus nogādātu galapatērētājam.  Pamatojoties uz Eiropas Parlamenta un Padomes 2014. gada 15. maija Regulā (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – regula Nr. 652/2014) noteikto, kompensējamas ir izmaksas par kontaminētā aprīkojuma iznīcināšanu, ja šo aprīkojumu nevar dezinficēt. Jebkura materiāla inventāru var dezinficēt, izvēloties atbilstošu dezinfekcijas metodi un līdzekli. Izņēmums varētu būt tāds inventārs (piemēram, koka inventārs, koka aizgaldi), ko nevar dezinficēt, izmantojot mehāniskās (piesārņotā slāņa noņemšana, mazgāšana, vēdināšana, filtrācija), fizikālās (žāvēšana, apdedzināšana, vārīšana, sadedzināšana, apstarošana ar ultravioleto starojumu, jonizējošais starojums), ķīmiskās, bioloģiskās un termiskās dezinfekcijas metodes vai kombinētās dezinfekcijas metodes.  VML spēkā esošās redakcijas 38. panta pirmās daļas 1. punktā noteikts, ka dzīvnieku īpašniekam ir tiesības saņemt zaudējumu kompensāciju par govju tuberkulozes, govju, aitu un kazu brucelozes un govju enzootiskās leikozes apkarošanas laikā radītajiem zaudējumiem līdz 50 procentiem no kautproduktu vidējās vērtības. Noteikt nosacījumus un zaudējumu kompensācijas apmēru par govju tuberkulozes, govju, aitu un kazu brucelozes un govju enzootiskās leikozes apkarošanas laikā radītajiem zaudējumiem būs Ministru kabineta kompetencē, saglabājot iepriekš Veterinārmedicīnas likuma 38. panta pirmās daļas 1. punktā noteikto kompensācijas apmēru.  Jāgroza VML 35.panta un 38. panta otrā daļa, dodot pilnvarojumu Ministru kabinetam noteikt nosacījumus un zaudējumu kompensācijas apmēru, kā arī kārtību, kādā aprēķina, piešķir un izmaksā zaudējumu kompensāciju. Spēkā esošajos Ministru kabineta 2005. gada 15. marta noteikumos Nr.177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) ir noteikta kārtība, kādā Lauku atbalsta dienests lemj par kompensācijas piešķiršanu un aprēķina kompensācijas apmēru. Noteikumi Nr.177 var noteikt tikai kārtību, proti, kādā veidā epizootijas uzliesmojuma gadījumā tiek piešķirta un saņemta kompensācija, kā arī kritēriji zaudējumu kompensācijas samazināšanai. Ir nepieciešams noteikt, kuras slimības ir uzskatāmas par epizootijām, lai dzīvnieku īpašniekiem būtu skaidrs, pēc kuru dzīvnieku infekcijas slimību (epizootiju) uzliesmojuma ir tiesības saņemt zaudējumu kompensāciju, tāpēc nepieciešams dot pilnvarojumu Ministru kabinetam noteikt epizootiju un valsts uzraudzībā esošo dzīvnieku infekcijas slimību sarakstu.  Patlaban ir noteiktas prasības veterinārmedicīniskās prakses sertifikāta izsniegšanai, derīguma termiņa pagarināšanai, apturēšanai, atjaunošanai un anulēšanai, kā arī pretendenta profesionālajai kvalifikācijai un sertificēto personu reģistrācijai. Esošās normas ir nepieciešams precizēt un aktualizēt, lai pielāgotos grozījumiem vispārējos normatīvajos aktos, kā arī izmaiņām nozarē. Lai nepieciešamos grozījumus ietvertu normatīvajos aktos un lai Ministru kabinetam dotais pilnvarojums atbilstu juridiskajai tehnikai, jaunā redakcijā izsakāma VML 54.panta septītā daļa.  Dzīvnieku īpašniekiem vai turētājiem ir pienākums nodrošināt dzīvnieku infekcijas slimību profilaksi un sadarbībā ar PVD amatpersonām un praktizējošiem veterinārārstiem arī epizootiju uzliesmojuma laikā organizēt dzīvnieku infekcijas slimību apkarošanu saskaņā ar dzīvnieku veselības jomu reglamentējošiem normatīvajiem aktiem un dzīvnieku infekcijas slimību apkarošanas programmām, tāpēc no VML 59. panta 1.punkta jāizslēdz vārdi iekavās “(izņemot epizootiju)”.  VML 59. panta 8.punktā noteikts, ka dzīvnieku īpašnieks par dzīvnieku nobeigšanās gadījumiem nekavējoties ziņo praktizējošam veterinārārstam un komersantam, kurš nodarbojas ar to blakusproduktu savākšanu, kas nav paredzēti cilvēku patēriņam. Vārds “nekavējoties” nozīmē ‘tūlīt, bez kavēšanās, neatliekami, steidzami, bez vilcināšanās, tiklīdz kā iespējams’. Diemžēl realitātē ir bijuši ļoti daudz gadījumu, kad dzīvnieka īpašnieks neizprot vārda “nekavējoties” nozīmi. Tāpēc 59. panta 8.punkta ievaddaļa ir jāpapildina ar konkrētu termiņu “nekavējoties, bet ne vēlāk kā 12 stundu laikā”.  Likumprojekta ietekmi uz valsts budžetu nav iespējams aprēķināt, jo nav iespējams paredzēt, cik dzīvnieku un ar kuru no kompensējamām dzīvnieku infekcijas slimībām, tostarp epizootijām, saslims. Kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem”, un līdzekļi kompensāciju izmaksai tiek pieprasīti saskaņā ar Ministru kabineta 2018. gada 17. jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  Likumprojekts arī papildina VML pārejas noteikumus ar jaunu punktu, ietverot pārejas nosacījumus par jaunu Ministru kabineta noteikumu izdošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz lauksaimniecības dzīvnieku īpašniekiem un medniekiem, kas par dzīvnieku īpašniekiem kļuvuši atbilstoši Medību likuma 4. panta pirmās daļas nosacījumiem.  Patlaban (pēc stāvokļa 31.10.2019.) Lauksaimniecības datu centrā ir reģistrētas 141 270 dzīvnieku novietnes un 30 663 dzīvnieku ganāmpulki ar dzīvniekiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām likumprojekta tiesiskais regulējums nemaina tiesības un pienākumus, ne arī veicamās darbības. Likumprojekts neuzliek papildu administratīvo slogu, jo neparedz papildu informācijas sniegšanas vai uzglabāšanas pienākumus, tikai nosaka skaidrāku esošo kārtību.  Tiesiskais regulējums līdz ar redakcionāliem kļūdu labojumiem un likumprojekta strukturāliem grozījumiem atvieglos normatīvā regulējuma uztveramību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | | | |
| 8. Cita informācija | Var noteikt dzīvnieku infekcijas slimību valsts uzraudzības pasākumus un metodes, kas ir būtisks faktors valsts pasargāšanā no dzīvnieku infekcijas slimību izplatības. Var paredzēt noteiktu pasākumu (diagnostisko izmeklējumu, vakcinācijas u.c.) izpildi, kas nodrošina dzīvnieku infekcijas slimību situācijas kontroli valstī un rada priekšnosacījumus dzīvnieku infekcijas slimību savlaicīgai diagnosticēšanai. Taču dzīvnieku saslimšanu ar infekcijas slimībām, tostarp epizootiju, nav iespējams precīzi prognozēt, tādēļ nav iespējams paredzēt, cik dzīvnieku (skaits) un ar kuru no dzīvnieku infekcijas slimībām dzīvnieks saslims. Likumprojekta ietekmi uz valsts budžetu nav iespējams aprēķināt, jo dzīvnieku saslimšana ar infekcijas slimībām nav paredzams gadījums, tāpēc kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem”. Līdzekļi kompensāciju izmaksai tiek pieprasīti saskaņā ar Ministru kabineta 2018. gada 17. jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  Ņemot vērā dzīvnieku saslimšanas gadījumus, skaitu un zaudējumu kompensāciju izmaksas iepriekšējos gados, nav iespējams precīzi novērtēt un aprēķināt likumprojektā paredzētā regulējuma sagaidāmo ietekmi uz valsts budžetu un tautsaimniecību.  Par atsauktajiem un no pārtikas uzņēmuma un dzīvnieku mākslīgās apsēklošanas komersanta un embriju transplantācijas komersanta izņemtajiem pārtikas produktiem un reproduktīviem produktiem zaudējumu kompensāciju pašlaik saņem dzīvnieka īpašnieks. Likumprojekts ir attiecināms arī uz medniekiem atbilstoši Medību likuma 4. panta pirmās daļas nosacījumiem. Tas nepieciešams, lai novērstu cilvēku un dzīvnieku veselības, dzīvības un apkārtējās vides piesārņojuma apdraudējuma un jebkuru patogēnu un kaitīgo vielu izkliedes risku un lai ierobežotu infekcijas slimības izplatīšanos un novērstu slimības ierosinātāja nokļūšanu no meža dzīvniekiem uz mājdzīvniekiem, piemēram, ĀCM gadījumā. Likumprojekta 2. un 3. punktā paredzētie grozījumi nepaplašina kompensāciju saņēmēju loku ar medniekiem, kā arī pārtikas uzņēmumu un dzīvnieku mākslīgās apsēklošanas komersantiem un embriju transplantācijas komersantiem, jo VML jau ir noteikts, ka dzīvnieku īpašniekam ir tiesības saņemt zaudējumu kompensāciju par nokautajiem vai nogalinātajiem dzīvniekiem, iznīcinātajiem kautķermeņiem, dzīvnieku izcelsmes produktiem un reproduktīviem produktiem (embrijiem, olšūnām un olām, kas paredzētas inkubēšanai).  Likumprojekta 2. un 3. punktā paredzētie grozījumi palīdzēs samazināt administratīvo slogu PVD, dzīvnieku īpašniekam, pārtikas uzņēmumam un dzīvnieku mākslīgās apsēklošanas komersantam un embriju transplantācijas komersantam.  Saskaņā ar Regulā Nr. 652/2014 noteikto no Eiropas Savienības budžeta tiek saņemts līdzfinansējums, piemēram, tādas dzīvnieku infekcijas slimības gadījumā kā ĀCM par nogalinātiem cūku sugas dzīvniekiem. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekta normu ieviešanai jāizdod:  1. Ministru kabineta noteikumi par to zaudējumu kompensāciju piešķiršanas kārtību, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā, nosakot:  1.1. to infekcijas slimību sarakstu, pēc kuru uzliesmojuma ir tiesības saņemt zaudējumu kompensāciju;  1.2. nosacījumus un kārtību, kādā dzīvnieku īpašnieks, pārtikas uzņēmums, dzīvnieku mākslīgās apsēklošanas komersants un embriju transplantācijas komersants piesakās zaudējumu kompensācijai;  1.3. nosacījumus un kārtību, kādā izvērtē, aprēķina, piešķir un saņem zaudējumu kompensāciju;  1.4. nosacījumus un zaudējumu kompensācijas apmēru katras konkrētas dzīvnieku infekcijas slimības uzliesmojumagadījumāpar nobeigušamies, nokautiem vai nogalinātiem dzīvniekiem, iznīcinātiem dzīvnieku izcelsmes produktiem, reproduktīviem produktiem, noteiktiem dzīvnieku barības veidiem un inventāru, kā arī par dzīvnieku novietnes noslēguma dezinfekciju;  1.5. nosacījumus un kārtību zaudējumu kompensācijas apmēra samazināšanai un atteikumam piešķirt zaudējumu kompensāciju;  1.6. sadarbības kārtība starp valsts iestādēm un dzīvnieku audzēšanas un ciltsdarba likumā noteikto šķirnes lauksaimniecības dzīvnieku audzētāju biedrību un krustojuma cūku audzētāju organizāciju;  2. Ministru kabineta noteikumi par veterinārmedicīniskā prakses sertifikāta izsniegšanu, derīguma termiņa pagarināšanu, apturēšanu, atjaunošanu un anulēšanu, kā arī pretendenta profesionālo kvalifikāciju un sertificēto personu reģistrāciju, nosakot:  2.1. profesionālās kvalifikācijas prasības veterinārmedicīniskās prakses sertifikāta iegūšanai un pagarināšanai un kvalifikācijas pārbaudes kārtība;  2.2. nosacījumus un kārtību, kādā izsniedz veterinārmedicīniskās prakses sertifikātus, to dublikātus, pagarina to darbības termiņu, aptur, anulē un atjauno sertifikātus, kā arī prasības personiskā zīmoga izgatavošanai un atjaunošanai;  2.3. nosacījumus un kārtību veterinārmedicīniskās prakses sertifikāta izsniegšanas atteikumam;  2.4. termiņu, uz kādu izsniedz veterinārmedicīniskās prakses sertifikātu;  2.5. sertificēto personu reģistrācijas kārtību. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika ievietots Zemkopības ministrijas tīmekļvietnē. |
| 2. | Sabiedrības līdzdalība projekta izstrādē | Likumprojekts elektroniski tika nosūtīts saskaņošanai biedrībām „Lauksaimnieku organizāciju sadarbības padome”, “Zemnieku Saeima”, “Latvijas lauksaimniecības, mežsaimniecības un zivsaimniecības kamera” un “Latvijas Veterinārārstu biedrība”. Sabiedrībai bija iespēja iepazīties ar noteikumu projektu Zemkopības ministrijas tīmekļvietnē [www.zm.gov.lv](http://www.zm.gov.lv) un rakstiski paust viedokli. |
| 3. | Sabiedrības līdzdalības rezultāti | Likumprojekts ir saskaņots ar biedrībām „Lauksaimnieku organizāciju sadarbības padome”, “Zemnieku Saeima”, “Latvijas lauksaimniecības, mežsaimniecības un zivsaimniecības kamera” un “Latvijas Veterinārārstu biedrība”, un tās atbalsta tā tālāko virzību.  Par tīmekļvietnē [www.zm.gov.lv](http://www.zm.gov.lv) ievietoto (no 31.10.2019. līdz 14.11.2019.) likumprojektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Tora 67027620

[aija.tora@zm.gov.lv](mailto:aija.tora@zm.gov.lv)

Kārkliņa 67027638

[baiba.karklina@zm.gov.lv](mailto:baiba.karklina@zm.gov.lv)

v\_sk = 2582